钦定古今图书集成/明伦汇编/氏族典/第385卷 > 李道宗
## 钦定古今图书集成/明伦汇编/氏族典/第385卷 > 李道宗

按《唐书江夏郡王道宗传》：“道宗字承范，高祖即位，授
左千牛备身，出为灵州总管。时梁师都弟洛仁连突
厥兵数万傅于垒，道宗闭城守，伺隙出战，破之，封任
城王。贞观元年，召拜鸿胪卿，迁大理。太宗方经略突
厥，复授灵州都督。三年，为大同道行军总管，还为刑
部尚书，徙封江夏，授鄂州刺史。坐贪赃免官，以王就”
第。明年，拜晋州刺史，迁礼部尚书。以疾辞剧就闲，改
太常卿。高宗永徽初，房遗爱以反诛。长孙无忌、褚遂
良与道宗有宿怨，诬与遗爱善，流象州，道病薨，年五
十四。无忌等得罪，诏复爵邑。子景恒封卢国公、相州
刺史。